Diari Oficial de la Generalitat Valenciana


Sumari del DOGV 6841, del 16-08-2012 (2012/8013)

Informació pública del Programa d'Actuació Integrada de la Unitat d'Execució UE22, Caramello, en sòl urbà residencial del Pla General d'Ordenació Urbana de Llíria.
-------------------------------------------------------------------------------------------------------------------------------------------------------------------

### Dades del document

Número de DOGV
:   6841

Data del DOGV
:   16-08-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/8013


Data del document
:   07-08-2012

Organisme emissor
:   Lopez Instalaciones Electricas, SL i Estudios, Obras y Adjudicaciones, SLU

Tipus de document
:   Anunci

Descriptors 

:   * Llíria
    * empresa privada
    * pla d'urbanisme

Informació pública del Programa d'Actuació Integrada de la Unitat d'Execució UE22, Caramello, en sòl urbà residencial del Pla General d'Ordenació Urbana de Llíria. [2012/8013]  
 Per mitjà d'este edicte, i en compliment del que establix l'article 134.4 de la Llei 16/2005, de 30 de desembre, Urbanística Valenciana (d'ara en avant la LUV), de la Generalitat Valenciana, se li remet l'avís de l'inici del procediment de gestió indirecta de Programa d'Actuació Integrada de la Unitat d'Execució UE22, Caramello, en qualitat de titular cadastral que li correspon.  
L'anunci de licitació aprovat per l'Ajuntament de Llíria va ser publicat en el Diari Oficial de la Comunitat Valenciana número 6786, de 31 de maig de 2012.   
Les mercantils López Instalaciones Eléctricas, SL, domiciliada en Silla, avinguda Lluís Vives, número 10, baixos, CIF E98990388, i la mercantil Estudis, Obres i Adjudicacions, SLU, CIF H42849500, domiciliada a València, avinguda dels Treballadors, número 4, es presenten com a unió temporal d'empreses, UTE Caramello UE22, tenen la intenció de presentar-se al concurs per a la selecció de l'agent urbanitzador de l'esmentat programa de programa d'actuació integrada i exposa al públic, durant el termini d'un mes, l'alternativa tècnica i el projecte d'urbanització, només a l'efecte de la presentació d'al·legacions, i tot això d'acord amb el que establix la LUV article 134 i les bases particulars del concurs.  
Tots els documents es protocol·litzaran davant del notari de Llíria, Ernesto Rius Segarra, i també es depositarà una còpia en l'Ajuntament de Llíria. Este avís s'anunciarà en el Diari Oficial de la Comunitat Valenciana i en un diari no oficial d'àmplia difusió en la localitat; el termini d'informació pública d'un mes s'iniciarà a partir de l'endemà a la publicació en el Diari Oficial de la Comunitat Valenciana, o a partir de l'endemà de la recepció d'este avís, si esta es produïra després de la dita publicació.  
Qualsevol persona que ho desitge, podrà comparéixer dins del termini informat en la notaria abans citada, que es troba ubicada en el carrer Gerardo Ferrando, número 2, baixos, amb horari de matins de 09.00 a 14.00 hores, i de vesprades, dimarts i dijous, de 17.00 a 19.00, per a obtindre una còpia de l'acta de protocol·lització o sol·licitar que se li exhibisca esta, així com presentar al·legacions. Igualment podrà comparéixer en l'Ajuntament, on estarà depositada una còpia de la documentació anteriorment descrita.  
Així mateix, i de conformitat amb el que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, el present edicte complix la funció de notificació per als interessats que siguen desconeguts, dels que s'ignore el lloc de notificació o, intentada esta, no s'haguera pogut practicar a l'efecte de remetre avís amb el contingut d'este anunci als titulars cadastrals, de conformitat amb el que establix l'article 134.4 de la Llei Urbanística Valenciana.  
  
València, 7 d'agost de 2012.- Per López Instalaciones Eléctricas, SL: José Luis López Estévez. Per Estudios, Obras y Adjudicaciones, SLU: Vicente Martí Ferrer.